
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 114 

18 Ιουνίου 2008 


ΝΟΜΟΣ ΥΠ’ ΑΡΙΘΜ. 3667 

Θέματα ειδικών επιδοτήσεων ανεργίας και άλλες 
διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Παράταση ειδικών επιδοτήσεων 

1. Η ειδική επιδότηση ανεργίας, πσυ προβλέψθηκε με 
την παρ. 1 του έκτου άρθρου του ν. 2388/1996 (ΦΕΚ 50 
Α') και παρατήθηκε στη συνέχεια με τους ν. 2736/1999 
(ΦΕΚ 172 Α'), 2860/2000 (ΦΕΚ 251 Α'), 2956/2001 (ΦΕΚ 
258 Α') και 3144/2003 (ΦΕΚ 111 Α'), παρατείνεται για 
πέντε (5) έτη αψότου έληξε. Κατά τα λοιπά ισχύουν οι 
διατάξεις που προβλέπουν την ειδική επιδότηση για 
κάθε κατηγσρία εργαζσμένων. 

2. Η ειδική επιδότηση ανεργίας, που προβλέπεται από 
την παρ. 3 του άρθρου 15 του ν. 3144/2003 παρατείνεται 
για δύο (2) έτη από τη λήξη της. Κατά τα λοιπά ισχύουν 
οι διατάξεις που προβλέπουν την ειδική αυτή επιδότηση 
για κάθε κατηγσρία εργαζσμένων. 

3. Η ειδική επιδότηση ανεργίας, πσυ παρατάθηκε με 
την παρ. 4 του άρθρου 14 του ν. 3385/2005 παρατείνεται 
για τρία (3) έτη από τη λήξη της. Κατά τα λοιπά ισχύουν 
οι διατάξεις που προβλέπουν την ειδική αυτή επιδότηση 
για κάθε κατηγσρία εργαζσμένων. 

Άρθρσ 2 

Ρυθμίσεις θεμάτων εργαζσμένων της εταιρείας 
«ΕΑΑΕΝΙΤ Α.Ε.» 

1. Τα άρθρσ 10 τσυ ν. 3408/2005 (ΦΕΚ 272 Α'), όπως 
τρσποπσιήθηκε με την παρ. 5 του άρθρου 69 του 
V. 3518/ 2006 (ΦΕΚ 272 Α'), αντικαθίσταται από την έναρ¬ 
ξη ισχύος του ν. 3408/2005, ως ακολούθως: 

«Άρθρο 10 

Για τους μισθωτούς της εταιρείας «ΕΑΑΕΝΙΤ Α.Ε.», των 
οποίων η σύμβαση καταγγέλλεται ύστερα από αίτησή 
τσυς ή μσνσμερώς από τον εργοδότη ή λύεται λόγω 
διακοπής λειτουργίας του εργοστασίου ή πτώχευσης 
της εταιρείας, εφαρμόζονται αναλόγως οι ρυθμίσεις του 
άρθρου 7 του ν. 2941/2001 (ΦΕΚ 201 Α'), με εξαίρεση τσ 
τελευταίσ εδάψισ της παραγράφου 1, τις παραγράφους 
2,11,12 περίπτωση α' και 13 του ίδιου άρθρου. Ειδικά το 


τελευταίο εδάφιο της παρ. 9 του άρθρου 7 του ν. 2941/ 
2001 εφαρμόζεται αναλογικά ως ακολούθως: «δικαίωμα 
ένταξης έχουν και όσοι μισθωτοί απομακρύνθηκαν από 
την εταιρεία «ΕΑΑΕΝΙΤ Α.Ε.» από 1.1.2004 ύστερα από 
καταγγελία της σύμβασής τσυς.» 

Οι δαπάνες που προκαλούνται από την εφαρμογή 
του προγράμματος της ειδικής επιδότησης ανεργίας 
μισθωτών της εταιρείας «ΕΑΑΕΝΙΤ Α.Ε.» καταβάλλσνται 
από τον Ο.Α.Ε.Δ. και καλύπτονται από τον Κρατικό Προ¬ 
ϋπολογισμό. 

2. Οι μισθωτσί τσυ προτελευταίου εδαφίου της πα¬ 
ραπάνω παραγράφου οφείλουν να αναγγελθούν στον 
Ο.Α.Ε.Δ. εντός τριών (3) μηνών από τη δημοσίευση του 
παρόντος νόμου. 

Άρθρο 3 

Ρυθμίσεις θεμάτων Οργανισμσύ Εργατικής Εστίας 

1. Στο άρθρο 1 του ν. 678/1977 (ΦΕΚ 246 Ά'/2.9.1977), 
όπως ισχύει, μετά την περίπτωση γ' προστίθεται περί¬ 
πτωση δ', ως ακολούθως: 

«δ) Την υλοποίηση «πράξεων» της παρ. 4 τσυ άρθρου 
1 του V. 3614/2007 (ΦΕΚ 267 Ά'), υπό την ιδιότητά του, 
ως «Δικαιούχου» της παρ. 5 του άρθρου 1 του ίδιου 
νόμου, στο πλαίσιο του Επιχειρησιακού Προγράμματος 
«Ανάπτυξη Ανθρώπινου Δυναμικού 2007-2013», καθώς και 
άλλων προγραμμάτων συγχρηματοδοτούμενων από την 
Ευρωπαϊκή Ένωση ή/και από άλλους πόρους. 

Με κοινή απόφαση των Υπουργών Οικονομίας και 
Οικονομικών και Απασχόλησης και Κοινωνικής Προ¬ 
στασίας, καθώς και των κατά περίπτωση συναρμόδιων 
Υπουργών, ρυθμίζονται οι όροι και προϋποθέσεις για 
την επιλογή, παρακολούθηση, εκτέλεση, αξιολόγηση και 
έλεγχα των κατά τα ως άνω «πράξεων» και πρσγραμ- 
μάτων που θα υλοποιούνται από τον Ο.Ε.Ε., καθώς και 
κάθε άλλη αναγκαία λεπτομέρεια.» 

2. Στην παρ. 1 του άρθρου 3 του ν. 678/1977 (ΦΕΚ 246 
Ά'/2.9.1977), όπως ισχύει, προστίθεται περίπτωση ι', ως 
ακσλσύθως: 

«ι. Χρηματσδστήσεις από την Ευρωπαϊκή Ένωση ή και 
από άλλσυς πόρσυς.» 

3. Στσν Οργανισμό Εργατικής Εστίας συνιστάται, 
εκτός από τις Διευθύνσεις που προβλέπονται στο π.δ. 
2/1977 (ΦΕΚ 5 Ά'/11.1.1977), όπως ισχύει, και «Διεύθυν¬ 
ση Συντσνισμσύ και Παρακσλούθησης Πρσγραμμάτων, 






1684 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


συγχρηματοδοτούμενων από την Ευρωπαϊκή Ένωση 
και άλλους πόρους», η οποία απαρτίζεται από τα εξής 
τμήματα: 

Α. Τμήμα Προγραμματισμού και Παρακολούθησης, με 
αρμοδιότητες την επεξεργασία και εισήγηση σχεδίων 
υπουργικών αποφάσεων, με τις σποίες ρυθμίζσνται θέ¬ 
ματα αναγόμενα ιδίως στους όρους και προϋποθέσεις 
για την επιλογή, παρακολούθηση, εκτέλεση, αξιολόγηση 
και έλεγχο των «ενεργειών» και προγραμμάτων που 
θα υλοποιούνται από τον Ο.Ε.Ε. και την εφαρμογή των 
ανωτέρω ενεργειών εξαιρουμένων των ελέγχων. 

Β. Τμήμα Ελέγχου, με αρμοδιότητες την πραγματο¬ 
ποίηση ελέγχων, την αξιολόγηση των αποτελεσμάτων 
των ελέγχων και την εισήγηση λήψεως μέτρων για βελ¬ 
τίωση του συστήματος διαχείρισης και ελέγχου και τον 
έλεγχο των λειτουργιών των Τμημάτων της Διεύθυνσης, 
σε σχέση με θέματα που θέτουν η Ειδική Υπηρεσία Δια¬ 
χείρισης του οικείου Ε.Π., η Αρχή Πληρωμής, η Επιτροπή 
Δημοσιονομικού Ελέγχου και τα ελεγκτικά όργανα της 
Ευρωπαϊκής Ένωσης. 

Γ. Τμήμα Οικονομικής Υποστήριξης, με αρμοδιότητες 
τις προβλεπόμενες από τις κείμενες περί Αογιστικού 
Ν.Π.Δ.Δ. διατάξεις, καθώς και από τις διατάξεις του 
V. 3614/2007. 

Της ως άνω Διεύθυνσης και των Τμημάτων αυτής 
προ'ίστανται υπάλληλοι του Ο.Ε.Ε., των κλάδων ΠΕΙ Δι¬ 
οικητικού ή ΤΕ4 Διοικητικού. 

Άρθρο 4 

Ηλεκτρονική υποβολή εντύπων 

Με απόφαση τσυ Υπσυργσύ Απασχόλησης και Κοι¬ 
νωνικής Προστασίας πσυ δημσσιεύεται στην Εφημε¬ 
ρίδα της Κυβερνήσεως, καθσρίζσνται οι διαδικασίες, 
σι λεπτομέρειες, ο τρόπος, ο χρόνος εφαρμογής και 
ό,τι άλλο απαιτείται, ώστε τα έντυπα πσυ αφορούν το 
Υπουργείο Απασχόλησης και Κοινωνικής Προστασίας 
και τσυς επσπτευόμενους από αυτό Οργανισμούς και 
Φορείς να υποβάλλονται με τη χρήση σύγχρονων ηλε¬ 
κτρονικών μεθόδων και δικτυακών υποδομών, με την 
επιφύλαξη πάντα των διατάξεων του νόμου για την 
προστασία του ατόμου από την επεξεργασία δεδομέ¬ 
νων προσωπικού χαρακτήρα. 

Άρθρο 5 

Παράταση προθεσμίας άσκησης καθηκόντων Ιατρσύ 

Εργασίας 

Η πρσθεσμία των πέντε (5) ετών που αναφέρεται στην 
παράγραφο 2 του άρθρου 9 του ν. 3144/2003, πέραν της 
οποίας δεν επιτρέπεται σε ιατρό που δεν κατέχει την 
ειδικότητα της ιατρικής της εργασίας να προσφέρει 
υπηρεσίες ως ιατρός εργασίας και εντός της σποίας 
σι ιατροί των περιπτώσεων α' και β' της ιδίας παρα- 
γράφσυ, έτσι όπως αυτή τροποποιήθηκε με το άρθρο 
29 του ν. 3227/2004, πρέπει να αποκτήσουν τον τίτλο 
ειδικότητας ιατρικής της εργασίας, παρατείνεται από 
τη λήξη της έως τις 8 Μαΐσυ 2010. 

Άρθρο 6 

Υποβολή Αναλυτικών Περιοδικών Δηλώσεων από 

Ο.Α.Ε.Δ. 

Σε περίπτωση εκπρόθεσμης υπσβολής των προβλε- 
πόμενων από το άρθρο 1 του ν. 2972/2001 (ΦΕΚ 291 Α') 
Αναλυτικών Περιοδικών Δηλώσεων που υποβάλλονται 


από τον Ο.Α.Ε.Δ., ως φορέα κοινωνικής προστασίας για 
την ασφάλιση προσώπων στα σπσία καταβάλλει πα¬ 
ροχές, όπως συμπληρωματικές παροχές μητρότητας, 
επίδομα στρατεύσεως, ειδικές επιδοτήσεις και παροχές 
λόγω αφερεγγυότητας του εργοδότη, δεν επιβάλλονται 
οι κυρώσεις του άρθρου 7 του ως άνω νόμου. 

Κυρώσεις που έχουν ήδη επιβληθεί στον Ο.Α.Ε.Δ. για 
την παραπάνω αιτία, από 1.1.2003 μέχρι τη δημοσίευση 
τσυ παρόντος νόμου, αίρονται αυτοδικαίως. 

Άρθρο 7 

Αειτουργία Ι.Ε.Κ. από Ο.Ά.Ε.Δ. 

1. Άπό την έναρξη ισχύος του παρόντος, η εταιρεία με 
την επωνυμία «Επαγγελματική Κατάρτιση Ά.Ε.» παύει να 
ασκεί την αρμσδιότητα για τη σύσταση και την ευθύνη 
της λειτουργίας των Ινστιτούτων Επαγγελματικής Κα¬ 
τάρτισης (Ι.Ε.Κ.) του Ο.Ά.Ε.Δ. και η ανωτέρω αρμοδιότητα 
ασκείται απσκλειστικά από τον Ο.Ά.Ε.Δ.. 

2. Η παράγραφος 2 του άρθρου 22 του ν. 3586/2007 
(ΦΕΚ 151 Ά') αντικαθίσταται ως εξής: 

«Με απόφαση του Υπουργού Απασχόλησης και Κοι¬ 
νωνικής Προστασίας ρυθμίζονται οποιαδήποτε θέματα 
σχετίζονται με τη λειτουργία των εταιριών της παρα¬ 
γράφου 1.» 

'Άρθρο 8 

Προαιρετική Ασφάλιση στσ ΤΆ.Π.Π.Ε.Λ. 

Στην παράγραφο 5 του άρθρου 23 του ν. 3526/2007 
προστίθεται εδάφιο ως ακολούθως: 

«Ειδικά οι μισθωτοί οι οποίοι είναι ασφαλισμένοι 
στο Ταμείο Πρόνοιας Προσωπικού Εταιρειών Λιπασμά¬ 
των (ΤΑ.Π.Π.Ε.Λ.), το οποίο με το άρθρο 104 κεφ. I του 
V. 3655/2008 (ΦΕΚ 58 Α') εντάχθηκε στο Ταμείο Πρό¬ 
νοιας Ιδιωτικού Τομέα (ΤΑ.Π.Ι.Τ.), δύνανται, με αίτησή 
τσυς, να ζητήσσυν τη διακοπή της ασφάλισής τσυς στο 
ΤΑ.Π.Π.Ε.Λ., από την ημερομηνία καταγγελίας της σύμβα¬ 
σης, απόλυσης ή παραίτησής τους, κατά τα οριζόμενα 
στις παραγράφους 1 και 12 του παρόντος άρθρου.» 

Άρθρο 9 

Παράταση προθεσμίας υποβσλής αιτήσεων 

Σε όσους εμπίπτουν στο πεδίο εφαρμογής του άρ¬ 
θρου 6 του V. 3552/2007 παρέχεται προθεσμία τριών 
(3) μηνών από την έναρξη ισχύσς του παρόντος νόμου, 
προκειμένου να ασκήσουν τα δικαιώματα που προβλέ- 
πονται από το ανωτέρω άρθρο, υποβάλλοντας σχετική 
αίτηση προς τον Οργανισμό Απασχόλησης Εργατικσύ 
Δυναμικού. 

Άρθρο 10 

Πρακτική άσκηση μαθητών, σπσυδαστών και φοιτητών 

Με κοινή απόφαση του Υπουργού Απασχόλησης και 
Κοινωνικής Προστασίας, του Υπουργού Εθνικής Παιδεί¬ 
ας και Θρησκευμάτων και του τυχόν κατά περίπτωση 
αρμόδισυ Υπουργσύ, ρυθμίζσνται: α) οι όροι και οι προϋ¬ 
ποθέσεις πρακτικής άσκησης ημεδαπών και αλλσδαπών 
μαθητών και σπουδαστών της επαγγελματικής εκπαί¬ 
δευσης και κατάρτισης, όπου αυτή προβλέπεται να 
πραγματοποιείται σε επιχειρήσεις, β) σι λεπτομέρειες 
υλοποίησης, καθώς και οι φορείς που πραγματοποιούν 
την τακτική καταγραφή αναγκών τόσο σε αριθμό δι¬ 
αθέσιμων θέσεων πρακτικής άσκησης σε επιχειρήσεις 
πσυ έχσυν συναφή δραστηριότητα με τη θεωρητική 
κατάρτιση των σπσυδαστών, όσσ και σε αριθμό εκ- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1685 


παιδευομένων - καταρτιζομένων, ανά περιφέρεια, που 
υποχρεούνται να πραγματοποιήσουν πρακτική άσκηση 
σε όλες τις βαθμίδες της εκπαίδευσης και κατάρτισης 
και γ) το ποσοστό ασκουμένων σε σχέση με το τακτικό 
προσωπικό της επιχείρησης, η διάρκεια άσκησης, το 
ύψος της αμοιβής, η διαδικασία αναγγελίας στις αρμό¬ 
διες υπηρεσίες. Σε όποιον παραβιάζει τους όρους και 
τις προϋποθέσεις της πρακτικής άσκησης, καθώς και 
τις λεπτομέρειες υλοποίησης, όπως αυτές ορίζονται με 
τους κανονισμούς πρακτικής άσκησης που εκδίδονται 
κατόπιν της ανωτέρω υπουργικής απόφασης, επιβάλλο¬ 
νται οι προβλεπόμενες από το άρθρο 16 του ν. 2639/1998, 
όπως τροποποιήθηκε και ισχύει, διοικητικές κυρώσεις. 

Με απόφαση του Υπουργού Εθνικής Παιδείας και Θρη¬ 
σκευμάτων, ρυθμίζονται κατά τρόπο ανάλογο με το πε¬ 
ριεχόμενο της προηγούμενης παραγράφου τα ζητήματα 
που αφορούν στην πρακτική άσκηση μαθητών γενικής 
εκπαίδευσης και φοιτητών και σπουδαστών ανώτατης 
εκπαίδευσης. 

Άρθρο 11 

1. Το άρθρο 42 του ν.1481/1984 (ΦΕΚ 152 Α'), όπως 
τροποποιήθηκε με τα άρθρα 2 παρ. 2 του ν. 3454/2006 
(ΦΕΚ 75 Α'), 25 παρ. 3 του ν. 3511/2006 (ΦΕΚ 258 Α') και 
55 παρ. 5 του ν. 3585/2007 (ΦΕΚ 148 Α'), αντικαθίσταται 
ως εξής: 

«1. Από το ακαδημαϊκό έτος 2008 - 2009 και εφεξής, 
από τον αριθμό των δοκίμων που εισάγονται στην οικεία 
Σχολή, ποσοστό μέχρι 10% συνολικά καλύπτεται από 
τις παρακάτω κατηγορίες υποψηφίων, με βάση τη σειρά 
επιτυχίας τους στο διαγωνισμό: 
α. πολύτεκνοι και τέκνα τους, 
β. τέκνα αναπήρων και θυμάτων πολέμου, καθώς και 
τέκνα αναπήρων ή θυμάτων εν ενεργεία ή εν συντάξει 
αστυνομικού προσωπικού ειρηνικής περιόδου, 
γ. τέκνα αναγνωρισμένων σύμφωνα με την εκάστοτε 
ισχύουσα νομοθεσία ως αγωνιστών της εθνικής αντί¬ 
στασης, 

δ. τέκνα ή εν χηρεία σύζυγοι αστυνομικού προσωπικού 
που έχασε τη ζωή του κατά την εκτέλεση διατεταγμέ¬ 
νης υπηρεσίας ή εξαιτίας της υπηρεσίας, 
ε. ένα τέκνο Ελλήνων πολιτών που έχασαν τη ζωή 
τους ή έχουν ανικανότητα σε ποσοστό τουλάχιστον 
67% συνεπεία τρομοκρατικής πράξης. Για το ποσοστό 
ανικανότητας αποφαίνεται η Ανώτατη Στρατιωτική Υγει¬ 
ονομική Επιτροπή. 

2. Από το ακαδημαϊκό έτος 2008 - 2009 και εφεξής, 
από τον αριθμό των δοκίμων που εισάγονται στην οικεία 
Σχολή, ποσοστό μέχρι 4% συνολικά καλύπτεται από 
γονείς τριών τέκνων και τέκνα τους με βάση τη σειρά 
επιτυχίας τους στο διαγωνισμό. 

3. Κατά τον καθορισμό του αριθμού που αντιστοι¬ 
χεί στο ποσοστό των προηγούμενων παραγράφων δεν 
λαμβάνονται υπόψη τα κλασματικά υπόλοιπα. Εάν το 
ποσοστό δεν καλυφθεί, ο αριθμός που υπολείπεται συ¬ 
μπληρώνεται από υποψηφίους επιλαχόντες της γενικής 
κατηγορίας. 

4. Η χρήση του δικαιώματος για εισαγωγή στις σχολές 
της Αστυνομικής Ακαδημίας, από αυτούς που υπάγο¬ 
νται σε μία από τις κατηγορίες των παραγράφων 1 
και 2, γίνεται για μία μόνο από τις σχολές αυτές. Αν 


κάποιος εισαχθεί με το δικαίωμα αυτό σε μία σχολή, 
δεν δικαιούται να κάνει χρήση του ίδιου δικαιώματος 
σε άλλη σχολή.» 

2. Το άρθρο 1 του ν. 380/1976 (ΦΕΚ 178 Α'), όπως αντι- 
καταστάθηκε από την παράγραφο 3 του άρθρου 2 του 
V. 3454/2006 (ΦΕΚ 75 Α'), αντικαθίσταται ως εξής: 

«Από το ακαδημαϊκό έτος 2008 - 2009 και εφεξής, καθ’ 
υπέρβαση του εκάστοτε καθοριζόμενου αριθμού εισα¬ 
κτέων σπουδαστών στις Δημόσιες Σχολές Εμπορικού 
Ναυτικού, εισάγονται υποχρεωτικώς, κατά τη μεταξύ 
των σειρά επιτυχίας, εφόσον συγκεντρώνουν τη βαθ¬ 
μολογική βάση επιτυχίας σύμφωνα με τις ισχύουσες 
διατάξεις: 

α. Μέχρι ποσοστού δέκα τοις εκατό (10%) υποψήφιοι 
εκ τέκνων ή αδελφών αναπήρων και θυμάτων πολέμου 
και Εθνικής Αντιστάσεως, τέκνων ή αδελφών αναπήρων 
και θυμάτων ειρηνικής περιόδου ως και τέκνων πολυ¬ 
τέκνων. 

β. Μέχρι ποσοστού τρία τοις εκατό (3%) υποψήφιοι 
εκ τέκνων οικογενειών με τρία παιδιά. 

Σε περίπτωση ύπαρξης κενών θέσεων των ανωτέρω 
περιπτώσεων, αυτές συμπληρώνονται από υποψήφιους 
της γενικής σειράς.» 

3. α. Στο τέλος της παραγράφου Α2 του άρθρου 
12 του ν. 2552/1997 (ΦΕΚ 266 Α'), προστίθεται εδάφιο 
ως εξής: «Εάν το ποσοστό δεν καλυφθεί, ο αριθμός 
που υπολείπεται συμπληρώνεται από υποψήφιους 
επιλαχόντες της γενικής κατηγορίας.» 

β. Στο τέλος του τέταρτου εδαφίου της παραγράφου 
Α3 του ως άνω άρθρου, προστίθεται η φράση: «με την 
επιφύλαξη της προηγούμενης παραγράφου». 

4. α. Στο εδάφιο α' της παραγράφου 1 του άρθρου 
31 του ν. 3320/2005 στο τέλος της φράσης «Τα ακα¬ 
δημαϊκά έτη 2005 - 2006, 2006 - 2007 και 2007 - 2008» 
προστίθεται η φράση: «και εφεξής». 

β. Στο τέλος της παραγράφου 3 του άρθρου 31 του ν. 
3320/ 2005 προστίθεται η φράση: «και εφεξής». 

5. Οι διατάξεις ταυ παρόντος άρθρου ισχύουν από 
1.2.2008. 

Άρθρο 12 

Η περίπτωση α' της παραγράφσυ 4 ταυ άρθραυ 7 ταυ 
V. 1915/1990, όπως ισχύει μετά την αντικατάστασή τσυ 
με την παράγραφσ 1 τσυ άρθρου 1 του ν. 2091/1992 και 
στη συνέχεια με την παράγραφο 1 του άρθρου 5 του 
V. 2224/1994, αντικαθίσταται ως εξής: 

«α) Λειτουργικές δαπάνες εγκατάστασης και λειτουρ¬ 
γίας της συνδικαλιστικής σργάνωσης, όπως στέγαση, 
θέρμανση, ύδρευση, ηλεκτροδότηση, τηλεφωνικές συν¬ 
διαλέξεις, αγορά και συντήρηση εξοπλισμού και επίπλω¬ 
ση γραφείων, έξοδα αμοιβών δικαστικών αντιπροσώπων 
για τη διεξαγωγή αρχαιρεσιών, δαπάνες μισθοδοσίας 
προσωπικού και δαπάνες αποζημίωσης αυτού λόγω συ- 
νταξιοδότησης γήρατος. Το ποσό που καταβάλλεται 
για αποζημίωση λόγω συνταξιοδότησης δεν μπορεί να 
υπερβαίνει τα ήμισυ του συνολικού ποσού της αποζημί¬ 
ωσης και υπσλογίζεται με βάση τσυ πίνακες αποδοχών 
της Συλλογικής Σύμβασης Εργασίας (Σ.Σ.Ε.) των εργαζο¬ 
μένων στις επιχειρήσεις παροχής υπηρεσιών του έτους 
συνταξιοδότησης. Η δαπάνη αποζημίωσης πρσσωπικού 
λόγω συνταξιοδότησης καταβάλλεται μόνο για το προ¬ 
σωπικό για τη μισθοδσσία ταυ οποίαυ επιχορηγούνται 
οι συνδικαλιστικές σργανώσεις.» 

Άρθρο 13 
Έναρξη ισχύος 

Ο νόμος αυτός αρχίζει να ισχύει από τη δημοσίευσή τσυ στην Εφημερίδα της Κυβερνήσεως, εκτός αν άλλως 
σρίζεται από τις διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεση του ως 
νόμου του Κράτους. 

Αθήνα, 12 Ιουνίου 2008 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 


ΕΣΩΤΕΡΙΚΩΝ 

ΠΡ. ΠΑΥΛΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΕΥΡ. ΣΤΥΛΙΑΝΙΔΗΣ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Φ. ΠΑΛΛΗ-ΠΕΤΡΑΛΙΑ 

ΕΜΠΟΡΙΚΗΣ ΝΑΥΤΙΛΙΑΣ, ΑΙΓΑΙΟΥ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Γ. ΒΟΥΛΓΑΡΑΚΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 18 Ιουνίου 2008 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Σ. ΧΑΤΖΗΓΑΚΗΣ 

